Rusiya - İlin yekunları
Putinin prezidentliyinin ilk altı ayı etiraz nümayişləri və təqiblərlə müşayiət olub
Vladimir Putinin altı il müddətinə prezident kimi yenidən Kremlə qayıtması qəzəbli etiraz nümayişləri ilə qarşılandı. Onun inaqurasiyası günü avtomobil karvanı Moskvanın boş kücələri ilə şütüyürdü. Polis bayram günü elan edilən inaqurasiya günü küçələri boşaltmışdı. Nümayişlərin təşkilatçısı Vladimir Rıjkov Vladimir Putinin avtoritar lider olduğunu və ölkəni təcrid edilmiş şəkildə idarə etdiyini deyir. Avtoritar idarə üsuluna bir misal kimi qadınlardan ibarət “Pussy Riot” qrupunun üzvlərinin Moskvanın baş kilsəsində prezident Putin əleyhinə etiraz aksiyası keçirdiyinə görə həbs edilməsini göstərmək olar. Qrup üzvlərinin iki il həbs cəzası alması pravoslav kilsəsinin prezidentə dəstəyinin artmasına gətirib çıxarmışdır. Kremlin Amerikanın Rusiyada proqramlarının kəsilməsi və kazak dəstələrinin Moskva küçələrində keşik çəkməsi qərarları millətçilərin sevincinə səbəb olmuşdur. İqtidar partiyası xarici ölkələrin sponsorluğu nəticəsində təxribatdan narahat olaraq, mitinqlərin keçirilməsi və internetə çıxışa məhdudiyyətlərlə bağlı qanun layihələrini Dumada təsdiq etməyə tələsdi. Yeni qanunlar keçən il leqal hesab edilən siyasi fəallar və siyasi aksiyalara bundan sonra “xarici agent” və “dövlətə xəyanət” damğası vurulmasına imkan verdi. Pravoslavlıq, avtokratiya və millətçilik Rusiya çarlarının 150 il istifadə etdiyi bir formul idi. Lakin bu formul 2013-cü ildə işə yarayacaqmı? Prezident Putin rusların ilk növbədə qanun-qaydanın təmin olunmasını istədiyini deyib. Müxalifət lideri Rıjkov məsələyə fərqli yanaşır. Dekabrın 12-də prezident Vladimir Putin onun rejimini nüfuzdan salmaq cəhdlərinə qarşı bir il sürən kampaniyanı bir daha təsdiq etdi. O, ruslara inqilab deyil, islahat vəd etmişdir. Nümayişçilərin diqqətini məsələlərdən çəkindirmək üçün o, korrupsiya ilə mübarizə aparılacağına söz verib. Lakin amerikalı sahibkar Bernadr Suker buna skeptik yanaşır. Həm Putinin opponentləri, həm də onun tərəfdarları bir məsələdə razıdır ki, onun hakimiyyətdə olduğu ilk altı ay yəqin ki, növbəti altı ildə götürüləcək istiqamətə işarə edir.